Enriko Bergamini: "Koronavirus tengsizlikni kuchaytiradi, qashshoqlikni oshiradi"

SOVID-19 pandemiyasining iqtisodiy zarbasi tengsizlikni kuchaytiradi, qashshoqlikni oshiradi va turmush darajasi past bo`lgan va aholini qo`llab-quvvatlash uchun imkoniyatlari cheklangan mamlakatlarda ijtimoiy va siyosiy beqarorlikka olib kelishi mumkin.
“Koronavirus dunyo mamlakatlarida ijtimoiy-iqtisodiy tengsizlikni ochib berdi va yaqin kelajakda uni kuchaytirishi mumkin”, deb yozadi Evropadagi Bruegel tadqiqot markazining mutaxassisi, iqtisodchi Enriko Bergamini.
Daromad darajasiga, turmush sharoitiga, kasbiga qarab, odamlar jamiyatda pandemiya bilan birga iqtisodiy shokni turli xil his qilishadi. Bu esa o`z ornida jamiyatdagi qutblanishni yanada kuchaytirishi mumkin.
Ish hamma uchun emas
Farq allaqachon dunyo aholisining deyarli yarimi o`z-o`zini yakkalash rejimiga o`tganidan beri sezilmoqda. The New York Times amerikalik tadbirkorga iqtibos keltirib bu “oq yoqali karantin”, deb yozadi.
Amerikaliklarning aksariyati uchun uydan ishlash deyarli imkonsiz: 2017–2018 yillardagi so`rov natijalariga ko`ra, atigi 28% amerikaliklar uydan ishlash qobiliyatiga ega ekkanliklarini aytishgan, bular moliya sektorining ikki yoki undan ko`p vakillari, biznes maslahatchilar va axborot sohasida ishlaydigan xodimlar.
Hordiq chiqarish yoki qishloq xo`jaligi kabi sohalarda masofadan turib ishlash deyarli imkonsiz. Karantin vaqtida masofadan turib ishlash imkoniyati daromad darajasi bilan bevosita bog`liq bo`lib, u kamayganligi ortidan kamayib boradi.
Britaniyadagi “Resolution Foundation” tahlil markazining ma`lumotlariga ko`ra, eng kam maosh oladigan odamlar orasida atigi 10 foizi uydan ishlashga o`tishi mumkin.